അധിത്യകാവാതം

മലഞ്ചരിവുകളിൽ രാത്രിയുടെ ആരംഭത്തോടെ മുകളിൽനിന്നും താഴേയ്ക്കു വീശുന്ന കാറ്റാണ് അധിത്യകാവാതം. സൂര്യാസ്തമനത്തോടെ ഉന്നത പ്രദേശങ്ങൾ പെട്ടെന്നു തണുക്കുന്നതുനിമിത്തം അവിടെ അതിമർദ മേഖലകൾ രൂപം കൊള്ളുകയും താരതമ്യേന കുറഞ്ഞ മർദമുള്ള താഴ്വാരങ്ങളിലേക്കു കാറ്റു വീശുകയും ചെയ്യുന്നു. കേരളത്തിലെപ്പോലെ മലകളോടടുത്ത തീരപ്രദേശങ്ങളിൽ ഇവ കരക്കാറ്റുകളുടെ ശക്തി വർധിപ്പിക്കുന്നു. ഈ കാറ്റ് ഉയർന്ന സാന്ദ്രതയിലുള്ള വായുവിനെ ഉയർന്ന ഉയരത്തിൽ നിന്ന് ഗുരുത്വാകർഷണബലത്തിൽ ഒരു ചരിവിലൂടെ താഴേക്ക് കൊണ്ടുപോകുന്നു.

Category:കാറ്റുകൾ